হায়দ্রাবাদে বসতে চলেছে ‘মিস ওয়ার্ল্ড ২০২৫’এর আসর! খরচ কত!

ওয়েব ডেস্ক: ‘মিস ওয়ার্ল্ড ২০২৫'(Miss World 2025) এর আসর বসতে চলেছে হায়দ্রাবাদে। চলতি বছরের মে মাসে তেলেঙ্গানায় আয়োজিত হবে এই অনুষ্ঠান।এই হাইপ্রোফাই অনুষ্ঠানের জন্য তেলেঙ্গানা সরকার প্রায় ২০০ কোটি টাকা(200 Crores to invest) বিনিয়োগ করার কথা ভাবছে। ৭২ তম মিস ওয়ার্ল্ড প্রতিযোগিতা খাবার কথা আগামী ৭ মে থেকে ৩১ মে পর্যন্ত। এই ‘মিস ওয়ার্ল্ড’ প্রতিযোগিতাকে কেন্দ্র করে সংশ্লিষ্ট রাজ্য পর্যটনের একটি অন্যতম আকর্ষণ হিসেবে পরিণত করার জন্য শুরু হচ্ছে প্রস্তুতি পর্ব।

আরও পড়ুন:পঙ্কজ ত্রিপাঠী কন্যার ‘রং ডারো’

প্রসঙ্গত, তেলেঙ্গানা সরকারের এই অর্থ বরাদ্দের কথা প্রকাশ্যে আসার পর বিরোধিতা করেছেন বিরোধী দল ভারত রাষ্ট্র সমিতি অর্থাৎ বি আর এস নেতা কেটি রামা রাও(BRS leader KT Rama Rao )। রাজ্য সরকার যখন এক কাতর হাজার কোটি টাকার রাজস্ব ঘাটতির মুখোমুখি দাঁড়িয়ে সেখানে কিভাবে ২০০ কোটি টাকা একটি সৌন্দর্য প্রতিযোগিতায় সরকার খরচ করতে পারে? খুব স্বাভাবিক কারণেই বিরোধীরা কংগ্রেসী মুখ্যমন্ত্রী রেবন্ত রেড্ডিকে(Chief Ministe Revanth Reddy)উদ্দেশ্য করে এই প্রশ্ন তুলেছেন।
রামা রাও বলেন, হায়দরাবাদে যখন ফর্মুলা-ই দৌড়ের জন্য ৪৬ কোটি টাকা ব্যয় করা হয়েছিল, তখন তা নিয়ে হইচই পড়ে যায়। এবার মিস ওয়ার্ল্ড প্রতিযোগিতায় ২০০ কোটি টাকা খরচের ধার্য করা হল সরকারের তরফ থেকে, এই বিষয় নিয়ে কেউ কেন কথা বলছে না? ফর্মুলা-ই প্রতিযোগিতায় অর্থ ব্যয় করা যদি ভুল হয় তাহলে কীভাবে একটি সৌন্দর্য প্রতিযোগিতায় ২০০ কোটি টাকা ব্যয় করা ভুল হয় না?